Foto: avito GM Uzbekistan kompaniyasi 2019 yilda Damas va Labo avtomobillarini ishlab chiqarishni 54 ming donagacha yetkazmoqchi. 2018 yilda bu rusumdagi avtomobillarni ishlab chiqarish hajmi 42 ming donani tashkil etadi. Kelasi yilda esa ularni ishlab chiqarish 54 ming donagacha yetkaziladi. Kompaniyaning ma’lum qilishicha, 8 noyabr holatiga mijozlar uchun 27 mingta shartnoma tuzilgan (23 mingta shartnoma Damas va 4 mingta shartnoma Labo uchun). Avvalroq «O‘zavtosanoat» AJ boshqaruvi raisi o‘rinbosari Umidjon Salimov GM Uzbekistan kompaniyasi mijozlar talabini qondirish va buyurtmalarni o‘z vaqtida yetkazib berish maqsadida bir kunda 1000 dona avtomobil ishlab chiqarayotganligini ma’lum qilgandi.